लालकृष्ण आडवाणी की सीट गांधीनगर से अमित शाह लड़ सकते हैं चुनाव: सूत्र  
गुजरात BJP ने नहीं भेजा गांधीनगर सीट के लिए नाम
परेश रावल की अहमदाबाद के लिए भी दूसरे उम्मीदवार की तलाश
अभी तक नहीं हुई आधिकारिक पुष्टि
बताया जा रहा कि अमित शाह के गांधीनगर से उम्मीदवार बनाए जाने के पीछे पार्टी का सोचना है कि इससे मिशन-26 को पूरा करने में मदद मिलेगी. 
91 साल के लालकृष्ण आडवाणी अभी भाजपा के मार्गदर्शक मंडल के सदस्य हैं. आडवाणी और अन्य वरिष्ठ नेता मुरली मनोहर जोशी को टिकट देने के फैसले के बारे में भाजपा ने कहा था कि दोनों के चुनाव लड़ने का फैसला उन्हीं पर छोड़ा गया. सूत्रों ने बताया कि अभी तक आडवाणी से पार्टी ने संपर्क नहीं किया, वहीं मुरली मनोहर जोशी के चुनाव लड़ने पर भी संशय बना हुआ है. 
मुरली मनोहर जोशी अभी उत्तर प्रदेश के कानपुर से विधायक हैं. उनकी सीट बदले जाने की बात हो रही है. इनके अलावा गुरुवार को भाजपा के एक अन्य वरिष्ठ सांसद कलराज मिश्र ने चुनाव न लड़ने का ऐलान कर दिया. कलराज मिश्र अभी देवरिया से सांसद हैं. 
रतलब है कि हालही भाजपा ने कहा था कि 75 साल की उम्र पार कर चुके नेता चुनाव लड़ सकते हैं, लेकिन उन्हें कोई मंत्री पद या संगठन में पद नहीं मिलेगा.
गुजरात के अहमदाबाद से मशहूर अभिनेता परेश रावल के चुनाव लड़ने पर भी सवालिया निशान बना हुआ है. बताया जा रहा है कि खुद रावल भी चुनाव नहीं लड़ना चाहते हैं. सूत्रों ने बताया कि भाजपा अभी अहमदाबाद सीट से दूसरे उम्मीदवार की तलाश कर रही है.